Բացի դրանից, անընդհատ շփոթեցնում է օրացույցը. ինձ անընդմեջ թվում է, թե հիմա մարտ ամիսն է, եւ ուր որ է պետք է նշել մարտի ութը, իսկ նվերներ դեռ ոչ ոքի համար նախատեսված չեն: Այն մասին, որ այժմ դեռ, բարեբախտաբար կամ դժբախտաբար, հունվարն է, տեղեկացա բոլորովին անսպասելիորեն այս գիշեր, ինձ համար սովորական ուշ ժամի տուն վերադառնալիս: Մթության մեջ դուռը բացելու ժամանակ ոտքերիս տակ ընկավ ինչ-որ մեկի կողմից դռանը փակցված փոքրիկ հայտարարությունը, որը կարող եք տեսնել նկարում: Ըստ այդմ` ինձ ներկայացվում էին Ամանորի եւ Սուրբ Ծննդի կապակցությամբ շնորհավորանքներ եւ առաջարկվում էր այցելել տոնական միջոցառման` Տոնածառի: